《立春后五日同元白次甫思伯汝和过子与得车字》
明代·黎民表

星回燕阙此停车，尊酒相携散直庐。银烛淹留迷夜雪，玉盘真直剪春蔬。

烟花万国元正会，云物重台太史书。寂寞相如犹卧病，抽毫谁奉紫宸居。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。